Diari Oficial de la Generalitat Valenciana


Sumari del DOGV 4511, del 30-05-2003 (2003/5743)

Juí verbal número 785/2002. Cèdula de notificació.
--------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/5743


Organisme emissor
:   Jutjat de Primera Instància Número 4 de València

Tipus de document
:   Anunci

Juí verbal número 785/2002. Cèdula de notificació. [2003/F5743]
  
Jutjat de Primera Instància número 4 de València
  
Juí verbal (desnonament per falta de pagament) número 785/2002.
  
Part demandant: Vicente Guillot García
  
Part demandada: Alonso Moratalla Fernández
  
En el juí referenciat, s'ha dictat la resolució que té el text literal següent:
  
«Sentència número 24
  
València, 4 de febrer de 2003
  
Beatriz de la Rubia Comos, magistrada-jutgessa del Jutjat de Primera Instància número 4 dels d'esta capital, ha vist les presents actuacions de juí verbal de desnonament, número 785/2002, promogudes per Vicente i Francisco Guinot García, representats per la procuradora Celia Sin Sánchez i assistits per la lletrada M. Enriqueta Borja Payá contra Duval y Fernández, SL, en rebel·lia en este procediment.
  
Antecedents de fet
  
Primer. Vicente i Francisco Guinot García presentaren demanda contra Alonso Moratalla Fernández en la seua qualitat d'administrador de Duval y Fernández, SL, en què demanaven el desnonament i consegüent llançament de l'entitat demandada de l'immoble situat a València, carrer de Marines, número 26, de Campanar, segons el contracte d'arrendament subscrit entre les parts el 14 de novembre de 2001. Admesa a tràmit la dita demanda, es va substanciar pels tràmits establits pel juí verbal, i es va assenyalar dia i hora per a la celebració d'esta, sense que compareguera el demandat a pesar d'estar citat en legal forma.
  
Segon. En la substanciació de les presents actuacions s'han observat les prescripcions legals.
  
Fonaments de dret
  
Primer. Exercides per l'actor l'acció de desnonament per falta de pagament de les quantitats estipulades en el contracte d'arrendament relatiu a un habitatge situat a València, carrer de Marines, número 26, de Campanar, i atés que ha sigut citat en forma a juí l'arrendatari demandat, amb tots els advertiments a què fa referència la Llei 1/2000, és per això que, no havent comparegut el demandat a l'acte de la vista sense al·legar motiu justificat, és procedent aplicar el punt tercer de l'article 440 de la referida llei processal i declarar el desnonament sol·licitat.
  
Segon. En matèria de costes, serà d'aplicació el que disposa l'article 394.1r de la Llei d'Enjudiciament Civil, i imposar-les al demandat.
  
Decisió
  
Estime íntegrament la demanda interposada per Vicente i Francisco Guinot contra Duval y Fernández, SL, i declare resolt el contracte d'arrendament subscrit entre ambdues parts en relació amb l'habitatge situat a València, carrer de Marines, número 26, de Campanar, i condemne el demandat a passar per l'anterior declaració i a deixar, dins del termini legal, vacu, lliure i expedit i a disposició de la part actora l'immoble ressenyat, amb expressa imposició al demandat de les costes processals.
  
Notifiqueu la present resolució fent saber a les parts que esta no és ferma, en ser susceptible de ser recorreguda en apel·lació. Tal recurs, del qual coneixerà l'Audiència Provincial, haurà de ser preparat davant d'este jutjat dins del termini dels cinc dies següents al de la notificació de la present resolució, i ha de reunir l'escrit de preparació els requisits que s'assenyalen en l'article 457.2 de la Llei 1/2000, d'Enjudiciament Civil.
  
Feu saber que no s'admetrà al demandat el recurs d'apel·lació si en preparar-lo no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar avançades, de conformitat amb l'article 449.1 de la LEC.
  
Que el secretari expedisca el testimoni de la present resolució, el qual s'unirà a les actuacions en què es va dictar, i porte l'original al llibre de sentències (conforme al que s'establix en l'article 265 de la LOPJ).
  
Esta és la meua sentència, jutjant en primera instància, que pronuncie, mane i firme.»
  
En atenció al desconeixement de l'actual domicili o residència de la part demandada, per mitjà de la provisió de 16 d'abril de 2003 el jutge, de conformitat amb el que s'establix en l'article 497.2 de la Llei 1/2000, d'Enjudiciament Civil, ha acordat la publicació del present edicte en el butlletí oficial de la Comunitat Valenciana per a portar a efecte la diligència de notificació de la sentència.